Zmluva

o poskytnutí nenávratného finančného príspevku

na podporu držiteľov značky kvality

a činnosti združení a spolkov na vidieku

Nitrianskeho kraja

– NÁSTROJ 1 LEADER NSK

č. ZMLUVY: NSK/LEADER1/2022-OP12/MASZDŽO/2022

(Ďalej len „zmluva“)

uzatvorená v zmysle § 269 ods. 2 Obchodného zákonníka č. 513/1991 Zb. v znení neskorších predpisov,

v súlade s § 8 ods. 5 zákona NR SR č. 583/2004 Z. z. o rozpočtových pravidlách územnej samosprávy

a o zmene a doplnení niektorých zákonov v znení neskorších predpisov a v súlade s VZN NSK č. 9/2020.

––––––––––––––––––––––––––––––––––––––––––––––––––––––––––––––––––––––––––––––––

Čl. I

ZMLUVNÉ STRANY

Vykonávateľ pomoci:	Miestna akčná skupina ZDRUŽENIE DOLNÝ ŽITNÝ OSTROV

Sídlo:	Klížska Nemá č. 52, 946 20 Klížska Nemá

Zastúpený:	Ing. Rozália Szalay

IČO:	42113113

Bankové spojenie:	Prima banka Slovensko, a.s.

Číslo účtu v tvare IBAN:	SK79 5600 0000 0038 1915 9005

Telefón:	0905 437 881

a

konečný užívateľ:

Sídlo:

Zastúpený:

IČO:

Bankové spojenie:

IBAN:

Telefón:

Čl. II.

Predmet a účel zmluvy

Predmetom zmluvy je úprava zmluvných podmienok, práv a povinností zmluvných strán pri poskytovaní nenávratného finančného príspevku (ďalej „NFP“) z dotácie Nitrianskeho samosprávneho kraja (ďalej „NSK“) prerozdeľovanej Miestnou akčnou skupinou ZDRUŽENIE DOLNÝ ŽITNÝ OSTROV (ďalej „MAS ZDRUŽENIE DOLNÝ ŽITNÝ OSTROV“) konečnému užívateľovi za účelom podpory držiteľov značky kvality a činnosti združení a spolkov na vidieku Nitrianskeho kraja – NÁSTROJ 1 LEADER NSK v súlade s platným Všeobecne záväzným nariadením NSK (ďalej len „VZN“).

Účelom tejto zmluvy je podpora implementácie Stratégie CLLD MAS ZDRUŽENIE DOLNÝ ŽITNÝ OSTROV, a to poskytnutím nenávratného finančného príspevku z dotácie v zmysle VZN NSK č. 9/2020 o poskytovaní dotácií z rozpočtu NSK na podporu držiteľov značky kvality a činnosti združení a spolkov na vidieku Nitrianskeho kraja – NÁSTROJ 1 LEADER NSK.

Účelom poskytnutia NFP z dotácie je úhrada oprávnených výdavkov konečného užívateľa v dohodnutej výške, a to po predložení potrebných dokladov uvedených vo Výzve na podávanie žiadostí o poskytnutie dotácií z rozpočtu NSK na podporu držiteľov značky kvality a činnosti združení a spolkov na vidieku Nitrianskeho kraja – NÁSTROJ 1 LEADER NSK (kód výzvy: NSK/LEADER1/2022-Op12), zverejnenej na internetovej stránke MAS ZDRUŽENIE DOLNÝ ŽITNÝ OSTROV.

Pre účely tejto zmluvy sú nasledujúce dokumenty záväzné pri vysvetľovaní jednotlivých ustanovení:

VZN NSK č. 9/2020 o poskytovaní dotácií z rozpočtu NSK na podporu držiteľov značky kvality a činnosti združení a spolkov na vidieku Nitrianskeho kraja – NÁSTROJ 1 LEADER NSK,

Programový manuál 1 Podpora držiteľov značky kvality a činnosti združení a spolkov na vidieku Nitrianskeho kraja – NÁSTROJ 1 LEADER NSK (ďalej „PM 1“);

Čl. III.

Výška príspevku a rozpočet

MAS ZDRUŽENIE DOLNÝ ŽITNÝ OSTROV sa zaväzuje poskytnúť konečnému užívateľovi na projekt držiteľov značky kvality a činnosti združení a spolkov na vidieku Nitrianskeho kraja – NÁSTROJ 1 LEADER NSK v rámci Opatrení 1., 2. v súlade s ustanoveniami tejto zmluvy nenávratný finančný príspevok z dotácie na podporu implementácie Stratégie CLLD pre MAS na území NSK v roku 2022 vo výške ............................ €, slovom ............................................ EUR schválené v Projektovom návrhu – Žiadosti o dotáciu.

MAS ZDRUŽENIE DOLNÝ ŽITNÝ OSTROV sa bude podieľať na realizácii projektu konečného užívateľa prostredníctvom spolufinancovania projektu schváleného nasledovne: .....% z celkových oprávnených výdavkov projektu vo výške ........................ €.

Konečný užívateľ sa zaväzuje spolufinancovať realizáciu projektu v rámci implementácie Stratégie CLLD v zmysle rozpočtu projektu.

Zmluvné strany sa dohodli na systéme financovania – refundácia.

Čl. IV.

Účet konečného užívateľa

MAS ZDRUŽENIE DOLNÝ ŽITNÝ OSTROV zabezpečí poskytnutie nenávratného finančného príspevku z dotácie NSK konečnému užívateľovi bezhotovostne na bankový účet.

Konečný užívateľ sa zaväzuje udržiavať tento účet otvorený až do doby úplného finančného vysporiadania dotácie NSK.

Vykonávateľ pomoci poukáže finančné prostriedky z dotácie Nitrianskeho samosprávneho kraja na bankový účet konečného užívateľa v zmysle podmienok stanovených v PM 1.

Čl. V.

Platba konečnému užívateľovi

Konečný užívateľ predloží vyúčtovanie skutočne vynaložených výdavkov, preukáže presnú výšku spolufinancovania projektu, odovzdá vyplnený formulár hodnotiacich a monitorovacích indikátorov a požiada o refundáciu oprávnených výdavkov v súlade so Zmluvou o poskytnutí NFP. Následne na základe uskutočnenej fyzickej a finančnej kontroly na mieste (z ktorej je vyhotovený protokol o zhode podpísaný oboma stranami) zo strany MAS bude konečnému užívateľovi preplatená dotácia NSK v %-uálnom pomere z oprávnených výdavkov stanovenom v tejto zmluve.

Čl. VI.

Povinnosti konečného užívateľa

Konečný užívateľ sa zaväzuje prijať poskytnutý nenávratný finančný príspevok z dotácie NSK a v súlade s podmienkami stanovenými v PM 1 riadne a v stanovenom termíne realizovať a zabezpečiť trvalú udržateľnosť aktivít v rámci Stratégie CLLD, na implementáciu ktorej je dotácia určená.

Konečný užívateľ sa zaväzuje zabezpečiť realizáciu projektu s názvom „................................................................“ (tzn. fyzickú, finančnú a administratívnu) a doručiť do 15.12.2022.

Konečný užívateľ je povinný ako súčasť zúčtovania súčasne predložiť všetky účtovné doklady vrátane podpornej dokumentácie preukazujúcej oprávnenosť výdavkov a to vo forme uvedenej v PM 1. Je povinný predložiť povinné prílohy, t.j. fotokópie všetkých účtovných dokladov vrátane podpornej dokumentácie preukazujúcej oprávnenosť výdavkov (fotokópie zmlúv s dodávateľmi, fotokópie účtovných dokladov, výpisy z bankového účtu, podpornú dokumentáciu, fotodokumentáciu, čestné prehlásenia), a to vo forme uvedenej v PM 1.

Konečný užívateľ je povinný poskytnúť ďalšie informácie a doklady súvisiace s použitím NFP z dotácie, podľa požiadaviek vykonávateľa pomoci.

Konečný užívateľ (pozn.: okrem občianskej iniciatívy) sa zaväzuje viesť účtovnú evidenciu v súlade so zákonom č. 431/2002 Z. z. o účtovníctve v znení neskorších predpisov.

Konečný užívateľ je povinný zaslať v elektronickej a textovej forme vykonávateľovi pomoci monitorovaciu správu o využití NFP z dotácie NSK.

Konečný užívateľ sa podpisom tejto zmluvy zaväzuje, že umožní výkon kontroly zo strany oprávnených kontrolných zamestnancov NSK a ním poverených subjektov v zmysle príslušných právnych predpisov SR (502/2001 Z. z. v znení neskorších predpisov, 523/2004 Z. z. v znení neskorších predpisov) a bude ako kontrolovaný subjekt pri výkone kontroly riadne plniť povinnosti, ktoré mu z týchto predpisov vyplývajú.

V prípade zistenia nezrovnalostí v použití prostriedkov dotácie, použitia finančných prostriedkov na iné účely ako je deklarované v žiadosti o NFP, straty potrebných účtovných dokladov, právnych nedostatkov v zmluvných vzťahoch s konečnými užívateľmi, zistenia nezhody pri finančnej kontrole, zistenia nezhody pri kontrole na mieste, je konečný užívateľ povinný vrátiť neoprávnene použitú časť prideleného NFP z dotácie NSK.

Čl. VII.

Publicita

Pri všetkých aktivitách vykonávaných v súvislosti s realizáciou konkrétneho projektu v rámci spolufinancovania Stratégie CLLD, je konečný užívateľ povinný:

používať logo LEADER NSK a Erb Nitrianskeho samosprávneho kraja,

zreteľne, jasne a čitateľne uviesť presný názov projektu,

a zreteľne, jasne a čitateľne uviesť oznam, že sa na financovaní projektu, ktorý je predmetom tejto Zmluvy, podieľa Nitriansky samosprávny kraj, a to v nasledujúcom znení: „Tento projekt je spolufinancovaný z rozpočtu Nitrianskeho samosprávneho kraja“.

Konečný užívateľ je povinný v oblasti informovanosti a publicity postupovať v súlade s PM 1.

Čl. VIII.

Záverečné ustanovenia

Táto zmluva nadobúda platnosť dňom podpisu obidvoma zmluvnými stranami a účinnosť dňom nasledujúcim po jej zverejnení na internetovej stránke vykonávateľa pomoci a konečného užívateľa.

Práva a povinnosti vyplývajúce zo zmluvy prechádzajú aj na právnych nástupcov zmluvných strán.

Práva a povinnosti zmluvných strán výslovne neupravené touto zmluvou sa upravujú príslušnými ustanoveniami Obchodného zákonníka (zákon č. 513/1991 Zb. v znení neskorších predpisov) a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov.

Túto zmluvu je možné meniť alebo dopĺňať len na základe vzájomnej dohody oboch zmluvných strán, pričom akékoľvek zmeny a doplnky musia byť vykonané vo forme písomného a očíslovaného dodatku k zmluve. Akékoľvek zmeny obsahu zmluvy prerokuje poskytovateľ s konečným užívateľom najneskôr do 30 kalendárnych dní od prijatia návrhu na zmenu od konečného užívateľa.

V prípade, ak sa akékoľvek ustanovenie zmluvy stane neplatným v dôsledku jeho rozporu s platným právnym poriadkom, nespôsobí to neplatnosť celej zmluvy. Zmluvné strany sa v takom prípade zaväzujú vzájomným rokovaním nahradiť neplatné zmluvné ustanovenie novým platným ustanovením tak, aby ostal zachovaný obsah, zámer a účel sledovaný zmluvou.

Zmluvné strany prehlasujú, že si text tejto zmluvy riadne a dôsledne prečítali, jeho obsahu porozumeli a že tento vyjadruje ich slobodnú a vážnu vôľu bez omylu, čo potvrdzujú svojimi vlastnoručnými podpismi.

Zmluva je vyhotovená v štyroch vyhotoveniach, z toho 2 obdrží konečný užívateľ a 2 vykonávateľ pomoci.

V prípade vzniku súdnych sporov z tejto zmluvy je stanovená miestna a vecná príslušnosť súdov Slovenskej republiky.

V prípade sporu medzi zmluvnými stranami sa bude postupovať podľa rovnopisu tejto zmluvy uloženého u vykonávateľa pomoci.

Osoby podpisujúce túto zmluvu vyhlasujú, že sú oprávnené konať v mene zmluvných strán.

V Klížskej Nemej, dňa	V .............., dňa

...................................................... .....................................................

za vykonávateľa pomoci za konečného užívateľa

Ing. Rozália Szalay

predsedníčka o. z.

MAS ZDRUŽENIE DOLNÝ ŽITNÝ OSTROV

PRÍLOHA č.1

ku Zmluve o poskytnutí nenávratného finančného príspevku na podporu držiteľov značky kvality

a činnosti združení a spolkov na vidieku Nitrianskeho kraja

– NÁSTROJ 1 LEADER NSK

č. ZMLUVY: NSK/LEADER1/2022-OP12/MASZDŽO/2022

SUMÁR

ROZPOČET PROJEKTU	SUMA
Celkové oprávnené výdavky projektu spolu
Z toho
dotácia z rozpočtu Nitrianskeho samosprávneho kraja
bežné výdavky z dotácie NSK:
kapitálové výdavky z dotácie NSK:
spolufinancovanie konečného užívateľa
Prípadné neoprávnené náklady projektu spolu

ČLENENIE ROZPOČTU NA POLOŽKY

V Klížskej Nemej, dňa ...............................	V .........., dňa ..................................

...................................................... .....................................................

za vykonávateľa pomoci za konečného užívateľa

Ing. Rozália Szalay

predsedníčka o. z.

MAS ZDRUŽENIE DOLNÝ ŽITNÝ OSTROV